
Приложение №3
ПРОЕКТ!









 По обособена позиция №1 и №2
ДОГОВОР ЗА ОБЩЕСТВЕНА ПОРЪЧКА

№ ..........................
Днес, …………….. г., в гр. София, след проведена процедура за възлагане на обществена поръчка, открита с Решение № ……………………… от ……………….…..г. на директора на ДУССД- МВР в качеството на оправомощен Възложител по смисъла на чл. 7, ал. 1 от Закона за обществените поръчки (ЗОП) и на основание чл. 112, ал.1 от ЗОП се сключи настоящият договор, между:

1. МИНИСТЕРСТВО НА ВЪТРЕШНИТЕ РАБОТИ, със седалище и адрес на управление: гр.София, ул. „Шести септември” № 29, БУЛСТАТ 000695235, ИН по ДДС: BG 000 695 235, представлявано от Eмил Христов Шушков – директор на ДУССД-МВР, оправомощен със заповед рег. № 8121з-1199/19.09.2017 г. на министъра на вътрешните работи, от една страна, наричан по-долу „ВЪЗЛОЖИТЕЛ”,                               

и  

2. .............................................................................................................................................................., 

със седалище и адрес на управление: ................................................................................................................., ЕИК (БУЛСТАТ) ............................., представляван от, ...................................................................................................................................................................

действащ в качеството си на ……............................, от друга страна, наричана по-долу „ИЗПЪЛНИТЕЛ”, 
2. се сключи настоящия договор с предмет „Доставка на специализирано тактическо снаряжение - тактически колан и тактически елек за полицейски служители и служители на ГДГП” по Обособена позиция № ...... „...........................................” по проект HOME/2016/ISFB/AG/EMAS/0046 „Укрепване на капацитета свързан с миграционния натиск на външните граници на Р България“, поддейност 4 „Подобряване на личната екипировка на служителите на ГДГП и ГДНП“. 

І. ПРЕДМЕТ НА ДОГОВОРА


Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да достави 900  комплекта .........................(наименование на изделията), наричани по-долу „стоки“, („изделия“ или „артикули“), в съответствие с Техническата спецификация – Приложение № 1 и Предложението за изпълнение на поръчката – Приложение № 2, неразделна част от договора. 


(2) Доставените изделия да са изработени от материали, съответстващи на материалите,  от които са произведени мострите, представени в Предложението за изпълнение на поръчката – Приложение № 2, неразделна част от договора. Вложените в готовите изделия материали трябва да са от същия производител, със същото качество и търговска марка, от които са произведени мострите, с които изпълнителят е участвал в процедурата за обществена поръчка.
ІІ. СРОК И МЯСТО НА ИЗПЪЛНЕНИЕ

Чл.2. Настоящият договор се сключва за срок до  ………………календарни дни, считано от датата на подписването му  (съгласно Предложението за изпълнение на поръчката - Приложение № 2 на ИЗПЪЛНИТЕЛЯ). 
Чл.3. Настоящият договор влиза в сила от датата на подписването му от двете страни. Изпълнението на договора започва от деня, следващ датата на подписването му. 

Чл.4. (1) Място на доставка на изделията е Централна складова база на МВР в гр.София, кв.”Захарна фабрика”, ул.”Кукуш” № 1.
(2) Изпълнителя да уведоми ДУССД-МВР и ГДГП-МВР 10 работни дни преди датата на доставката на e-mail: nsgp@mvr.bg и факс: 02/9813010.
ІII. КАЧЕСТВО

Чл.5. Качеството на доставката следва да отговаря на техническите характеристики от Предложението за изпълнение на поръчката на ИЗПЪЛНИТЕЛЯ и да е в пълно съответствие с изискванията на Техническата спецификация – Приложение № 1 на ВЪЗЛОЖИТЕЛЯ.

IV. ЦЕНА

Чл.6. (1) Общото възнаграждение на Изпълнителя по този договор е в размер на ........ (.......) лева без данък върху добавената стойност (ДДС), съответно ……………(……..) лева с включен данък върху добавената стойност (ДДС), франко мястото на изпълнение, съгласно ценовото предложение  на Изпълнителя- Приложение № 3, неразделна част от настоящия договор. 

 (2) Всички цени от Ценовата оферта на ИЗПЪЛНИТЕЛЯ са фиксирани/крайни за времето на изпълнение на Договора, включват всички разходи на ИЗПЪЛНИТЕЛЯ, и не подлежат на промяна.

(3) В случай, че се дължи освобождаване от митница на доставката, предмет на настоящият договор, освобождаването е за сметка на ИЗПЪЛНИТЕЛЯ.

(4) В цената по ал. 1 са включени всички разходи за производство и изпълнение на доставката, гаранционната поддръжка, включително разходи за транспорт, труд, мита и такси (ако има такива) до мястото на доставка посочено в чл. 4 на настоящия договор. 
V. НАЧИН НА ПЛАЩАНЕ

Чл.7. Плащането се извършва по банков път в рамките на 30 (тридесет) дни, след представяне на двустранно подписан предавателно – приемателен протокол за приета доставка, съгласно чл. 20, ал. 3 и оригинална фактура.
Чл.8. (1) Плащането се извършва по следната по банкова сметка, посочена от ИЗПЪЛНИТЕЛЯ:

IBAN:............................................................

BIC:.................................................................

БАНКА.............................................................(наименование, град, ПК, офис/клон)
(2) Във фактурите, които ИЗПЪЛНИТЕЛЯТ издава във връзка с изпълнението на настоящия договор, следва да бъде указано, че разходът се извършва по споразумение HOME/2016/ISFB/AG/EMAS/0046 „Укрепване на капацитета свързан с миграционния натиск на външните граници на Р България, поддейност 4 „Подобряване на личната екипировка на служителите на ГДГП и ГДНП“.
(3) ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ доставка преди отстраняване на всички недостатъци, установени с двустранно подписан констативен протокол. Отстраняването на недостатъците е за сметка на ИЗПЪЛНИТЕЛЯ.
VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 9. ИЗПЪЛНИТЕЛЯТ има право:

1. да получи уговорената цена при изпълнение на договора в размера и при условията на този договор.

2. да иска от ВЪЗЛОЖИТЕЛЯ необходимото съдействие за изпълнение на договора;

3. да иска от ВЪЗЛОЖИТЕЛЯ да приеме изпълнената доставка;

Чл.10. ИЗПЪЛНИТЕЛЯТ има/няма право да ползва подизпълнител при изпълнение на договора. 

(Когато в процедурата изпълнителят е декларирал, че ще ползва подизпълнители при изпълнение на обществената поръчка вместо този текст в договора се изписва следното:
Чл. 10. (1) При изпълнение на договора Изпълнителят има право да ползва следните подизпълнители за : ............................................................................................

(посочват предвидените подизпълнители и видовете работи от предмета на поръчката, които ще се предложат на подизпълнители и съответстващия на тези работи дял в проценти от стойността на обществената поръчка)

 
(2) Изпълнителят е длъжен да сключи договор за подизпълнение с подизпълнителя/подизпълнителите, посочени в ал.1. 

(3) За работата на подизпълнителите Изпълнителят отговаря като за своя работа. 

(4) В срок до три дни от сключването на договор за подизпълнение или на допълнително споразумение за замяна на посочен в офертата подизпълнител, Изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по чл. 66, ал. 2 и 11 от ЗОП

(5) Замяна или включване на подизпълнител по време на изпълнение на договора се допуска по изключение, когато възникне необходимост, ако са изпълнени едновременно следните условия:
1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на доставките, които ще изпълнява, коригирани съобразно изпълнените до момента).
Чл.11. Когато ИЗПЪЛНИТЕЛЯТ има изискуемо вземане по този договор срещу другата страна, той няма право да отказва да изпълни свое задължение, докато ВЪЗЛОЖИТЕЛЯТ не изпълни насрещното си задължение по договора. 

Чл.12. ИЗПЪЛНИТЕЛЯТ е длъжен:

1. да изпълни поръчката с грижата на добрия търговец в сроковете, определени в този договор;

2. да осъществи доставка на стоките в състояние и изисквания, съгласно приложените към договора Техническа спецификация, ценова оферта и техническото предложение, на мястото посочено в чл. 4;

3. да изпълни доставката, пълно, точно, и качествено, в срока, определен по този договор и при спазване на действащата нормативна уредба, в това число изискванията по охрана на труда, санитарните и противопожарни норми.

4. да отстрани за своя сметка допуснатите недостатъци, грешки и установени дефекти в процеса на изпълнението на договора, установени при приемането им и в гаранционния срок.
5. да прехвърли на ВЪЗЛОЖИТЕЛЯ собствеността и риска върху стоките при доставянето им след подписването на двустранен предавателно – приемателен протокол;

6. да осигурява възможност на ВЪЗЛОЖИТЕЛЯ за осъществяване на текущ контрол и да предоставя информация за хода на изпълнението.

7. да предоставя гаранционно обслужване при условията на този договор и в съответствие с Техническата спецификация; 

8. да не използва по никакъв начин, включително за свои нужди, или да не разгласява пред трети лица каквито и да било данни и информация, станали му известни при или по повод изпълнението на настоящия договор, за цели, които не са свързани с предмета на този Договор, или която информация ВЪЗЛОЖИТЕЛЯТ няма интерес да бъде разкривана, освен с предварителното писмено съгласие на ВЪЗЛОЖИТЕЛЯ. ИЗПЪЛНИТЕЛЯТ поема задължение да осигури тези действия от всяко лице от екипа си.
10. да съдейства на националните или други компетентни органи съгласно грантовото споразумение http://www.dmp.mvr.bg/NR/rdonlyres/209F2432-709F-415F-9813-558EEA914C28/0/HOME_2016_ISFB_AG_EMAS_0046_1.pdf при извършване на одити, контрол и проверки при усвояването и разходването на средствата по този договор.

11. да предприеме необходимите мерки, за да осигури визуалната идентификация на предоставената  доставка (лого на програмата с информация за източника на финансиране).

12. да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт.

13. при изпълнение поръчката да спазва всички приложими към предмета на обществената поръчка нормативни изисквания, международните стандарти и изискванията на грантовото споразумение http://www.dmp.mvr.bg/NR/rdonlyres/209F2432-709F-415F-9813-558EEA914C28/0/HOME_2016_ISFB_AG_EMAS_0046_1.pdf.
14. да изпълнява указанията и изискванията на ВЪЗЛОЖИТЕЛЯ, изразени при съгласуване, одобряване и приемане на доставката по договора, да отстранява недостатъци и пропуски и да извършва необходимите поправки за своя сметка.

15. да докладва на ВЪЗЛОЖИТЕЛЯ за всички заподозрени и/или доказани случаи на измама и/или нередност.

VІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.13. ВЪЗЛОЖИТЕЛЯТ има право:

1. да изисква от ИЗПЪЛНИТЕЛЯ да изпълни поръчката в срок и без отклонения от възложеното.
2. да извършва проверка във всеки момент от изпълнението на договора относно качество, количества, технически параметри, без това да пречи на оперативната дейност на ИЗПЪЛНИТЕЛЯ.

3. да претендира отстраняването на отклонения и недостатъци за сметка на ИЗПЪЛНИТЕЛЯ при установяване на некачествена работа, която не е в съответствие с Техническото предложение на Изпълнителя.

4. да откаже да приеме доставените стоки, ако открие недостатъци в тях или несъответствия между тях и изискванията на този договор.

Чл.14. ВЪЗЛОЖИТЕЛЯТ се задължава :

1. да заплати на ИЗПЪЛНИТЕЛЯ сума в размер, при условия и в срокове съгласно настоящия договор.

2. да приеме доставените стоки;

3. да оказва необходимото съдействие на ИЗПЪЛНИТЕЛЯ при изпълнението на договора; 
VІІІ. ГАРАНЦИЯ ЗА ИЗПЪЛНЕНИЕ

Чл.15. (1) Гаранцията за изпълнение на договора е в размер на 5 % (пет на сто) от стойността му или …………………..(словом) лева.

(2) ИЗПЪЛНИТЕЛЯТ сам избира вида на гаранцията за изпълнение – парична сума, банкова гаранция или застраховка, обезпечаваща изпълнението чрез покритие на отговорността на изпълнителя.

(3) Когато гаранцията е представена под формата на парична сума, тя следва да бъде преведена в определения размер по следната банкова сметка на Възложителя: IBAN: BG09BNBG96613300146201, BIC код: BNBGBGSD, БНБ,  на името на Министерство на вътрешните работи.

(4) Когато гаранцията за изпълнение е банкова, се представя оригиналът й, като тя следва да е безусловна, неотменяема, покриваща 100% от стойността на гаранцията за изпълнение и със срок на валидност срока на изпълнение на договора, плюс гаранционния срок, плюс 30 (тридесет) дни. Когато поръчката не бъде изпълнена в договорения краен срок, ИЗПЪЛНИТЕЛЯТ е длъжен да удължи срока на банковата гаранция или да предостави на ВЪЗЛОЖИТЕЛЯ нова банкова гаранция с валидност срока на изпълнение на договора, плюс гаранционния срок, плюс 30 (тридесет) дни, не по-късно от 5 (пет) работни дни преди изтичане срока на банковата гаранция. При непредставяне в посочения срок на документ, удостоверяващ изпълнението на ангажимента от страна на ИЗПЪЛНИТЕЛЯ, ВЪЗЛОЖИТЕЛЯТ има право да предяви иск за усвояване на гаранцията в пълен размер.

(5) Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение за целия период на действие на договора, са за сметка на ИЗПЪЛНИТЕЛЯ. 

(6) Когато гаранцията за изпълнение е застраховка, се представя оригиналът й, покриваща 100 % от стойността на гаранцията за изпълнение и валидност срока за изпълнение на договора, плюс гаранционният срок, плюс 30 (тридесет) дни. Когато поръчката не бъде изпълнена в договорения краен срок, Изпълнителят е длъжен да удължи срока на застраховката или да предостави на Възложителя нова застраховка с валидност срока на изпълнение на договора, плюс гаранционния срок, плюс 30 (тридесет) дни, не по-късно от 5 (пет) работни дни преди изтичане на срока на застраховката. При непредставяне в посочения срок на документ, удостоверяващ изпълнението на ангажимента от страна на Изпълнителя, Възложителят има право да предяви иск за усвояване на гаранцията в пълен размер. Условията на застраховката се съгласуват с Възложителя.
(7) Гаранцията за изпълнение на договора се освобождава, както следва: 

1. 80 % (осемдесет на сто) в срок от 30 (тридесет) дни след подписване на предавателно-приемателен протокол за приета доставка по чл. 20, ал. 3. 

2. 20 % (двадесет) в срок от 30 (тридесет) дни след изтичане на гаранционния срок на доставените артикули по чл.16, ал.1 и подписване на окончателен протокол по чл. 20, ал. 10. 

            (8) Когато договорът е прекратен преди неговото изпълнение, гаранцията за изпълнение се освобождава в срок от 30 (тридесет) дни след неговото прекратяване, без да се дължат лихви на ИЗПЪЛНИТЕЛЯ.

(9) ВЪЗЛОЖИТЕЛЯТ задържа гаранцията за изпълнение на договора, ако в процеса на неговото изпълнение възникне спор между страните, до приключването му с влязло в сила съдебно решение или споразумение.

(10) ВЪЗЛОЖИТЕЛЯТ усвоява гаранцията за изпълнение при пълно виновно неизпълнение на поръчката, както и при разваляне на договора по вина на ИЗПЪЛНИТЕЛЯ.

(11) ВЪЗЛОЖИТЕЛЯТ има право да удържи от стойността на гаранцията за изпълнение размера на начислените неустойки по раздел XI от този договор.

IX. ГАРАНЦИОНЕН СРОК

Чл.16. (1) Гаранционният срок на стоките, предмет на договора е …………. месеца, като започва да тече от датата на подписването на предавателно-приемателен протокол от страните.
(2) Всички дефекти, които не са причинени от неправилно действие на служители на ВЪЗЛОЖИТЕЛЯ, се отстраняват от и за сметка на ИЗПЪЛНИТЕЛЯ.
Чл.17. (1) При поява на дефекти в гаранционния срок, ВЪЗЛОЖИТЕЛЯТ е длъжен писмено да уведоми ИЗПЪЛНИТЕЛЯ.

(2) В рамките на гаранционния срок ИЗПЪЛНИТЕЛЯТ е длъжен да предприеме действия по: отстраняване на дефектите на доставените артикули/изделия.
(3) В случай, че се установят скрити недостатъци, за които ИЗПЪЛНИТЕЛЯТ е бил уведомен в рамките на гаранционния срок, той е длъжен да ги отстрани или замени некачествената стока с нова със същите или по-добри характеристики, ако недостатъкът я прави негодна за използване по предназначение. Всички разходи по замяната са за сметка на ИЗПЪЛНИТЕЛЯ.

Чл.18. (1) ИЗПЪЛНИТЕЛЯТ е длъжен да осигури надеждно обслужване в гаранционния срок, в съответствие с изискванията на техническата спецификация. За решаване на възникнали технически проблеми ИЗПЪЛНИТЕЛЯТ поема задължението да предостави списък на персонала, който ще оказва нужното съдействие и помощ в България, а също и e-mail, телефонен номер, факс, активни пет дни в седмицата.
(2) Всички разходи за отстраняване на повредите, дефектите или неизправностите по време на гаранционния срок (транспортни разходи, разходи за труд, консумативи, мита, такси) са за сметка на ИЗПЪЛНИТЕЛЯ.
(3) При поява на дефекти в гаранционния срок, бенефициентите (получателите ГДГП и ГДНП) писмено уведомяват ИЗПЪЛНИТЕЛЯ на и-мейла, даден за контакти в обществената поръчка.
(4) ИЗПЪЛНИТЕЛЯТ се задължава да отстрани възникнали повреди в срок до 20 работни дни.

(5) При невъзможност за отстраняване на повредата до 20 работни дни, ИЗПЪЛНИТЕЛЯТ подменя изделието с ново в срок до 10 работни дни със същите или по-добри параметри.
Чл.19. (1) ИЗПЪЛНИТЕЛЯТ е отговорен за качественото и своевременно отстраняване на възникналите дефекти в рамките на гаранционния срок на изделията. Повредите се считат за отстранени след приемане на изделието от рекламация от представител на Възложителя, което се отразява в протокол.
X. ПРИЕМАНЕ НА ДОСТАВКИТЕ 
Чл. 20. (1) Приемането на изделията се извършва на мястото на изпълнение, посочено в чл. 4. Доставките се придружават с гаранционни карти (за всяко изделие), декларация от Изпълнителя за съответствие на изделията с изискванията на Възложителя, посочени в Приложение № 1 от договора, сертификат за качество от производителите или техни официални представители за вложените в партидата основни материали с подпис и печат от тях на български език. 

Гаранционните карти следва да са попълнени и подпечатани от изпълнителя и да съдържат следната информация: име на доставчика; вид на изделието; дата на доставка на изделията от доставчика; поле за вписване името на служителя, на когото се предоставя изделието (попълва се от Възложителя); поле за дата на предаване на изделията на служителя (попълва се от служител на Възложителя); гаранционен срок при експлоатация; съществени характеристики; знаци за третиране и въздействие; поддръжка и почистване; условия за съхранение. 

(2) Приемат се изделия, които са без недостатъци и отговарят на изискванията на този договор.  При установяване на недостатъци, друго качество и несъответствие, приемането на партидата се отказва. 

(3) Приемането на изделията се удостоверява с предавателно-приемателен протокол, подписан в пет екземпляра от Бенефициентите, ръководителя на проекта, Възложителя и Изпълнителя, след представяне на протокол за оценка на качеството, подписан от представител/и на Възложителя.
(4) Качеството на готовите изделия и на вложените материали в тях се контролират чрез периодични проверки по преценка на Изпълнителя, както следва:

1. Анализ в акредитирана изпитвателна лаборатория (АИЛ), в рамките на Европейския съюз, на изделия взети по метода на случайния подбор от доставяните количества, като разходите по проведените анализи и пробите от материали и готови изделия са за сметка на изпълнителя 

2. Количества за анализ: За цялото количество на обществената поръчка се взема за анализ 1 бр. изделие по преценка на Възложителя, взети по метода на случайния подбор от доставяните количества.

3. Изделията, предоставени за анализ са за сметка на Изпълнителя и се възстановяват от него на Възложителя при следващата доставка или в 30-дневен срок от датата на уведомяване.

(5) За периода от предаване на изделията в мястото на изпълнение до изготвянето на протокола за оценка на качеството, се съставя протокол за временно съхранение, подписан в два екземпляра от представители на Възложителя и Изпълнителя.

(6) Само когато въз основа на резултатите от проверката на качеството на база извършения анализ в АИЛ, представители на Възложителя установяват, че изделията съответстват на изискванията на договора, се изготвя протокол за оценка на качеството, който е основание за подписване на предавателно-приемателен протокол за същите изделия. За периода от подписването на протокола за временно съхранение до подписване на предавателно-приемателен протокол, Изпълнителя не дължи неустойка за забавено изпълнение на договора, освен ако протоколът за временно съхранение е подписан след като Изпълнителя е изпаднал в забава.

(7) В случай че въз основа на резултатите от проверката на качеството чрез извършения анализ в АИЛ, представители на Възложителя установят, че изделията не съответстват на изискванията по този договор, доставката се връща на Изпълнителя за негова сметка, с констативен протокол, приложение на който е протокола за оценка на качеството с отразени в него несъответствия. В случаите на тази алинея, Изпълнителя дължи неустойка за забавено изпълнение на доставката, когато е налице просрочие на задължението.

(8) Всички разходи за анализи в АИЛ са за сметка на Изпълнителя. 

 (9) Собствеността и рискът от случайно погиване на доставката преминават от ИЗПЪЛНИТЕЛЯ върху ВЪЗЛОЖИТЕЛЯ от момента на подписването на предавателно –приемателния протокол за приемане на доставката. 

(10) След изтичането на гаранционния срок по чл. 16 се подписва окончателен протокол между ИЗПЪЛНИТЕЛЯ и ВЪЛОЖИТЕЛЯ, удостоверяващ, изпълнението на задълженията в рамките на гаранционния срок.
XI. НЕУСТОЙКИ

Чл.21. При забавено изпълнение задължения по договора от ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 0.05 % (нула цяло и нула  пет на сто) за всеки просрочен ден, но не повече от 20 % (двадесет на сто) от стойността на договора с ДДС, посочена в чл.6, ал.1.

Чл.22. При лошо изпълнение, ИЗПЪЛНИТЕЛЯТ дължи неустойка в размер на 20 % (двадесет на сто) от стойността на некачественото изпълнение.
Чл.23. При частично неизпълнение, ИЗПЪЛНИТЕЛЯТ дължи неустойка в размер на 20 % (двадесет на сто) от стойността на неизпълнената част. 
Чл.24. Ако е в забава за плащане, ВЪЗЛОЖИТЕЛЯТ дължи неустойка в размер на законната лихва върху неизплатената в срок сума за всеки просрочен ден.
Чл.25.(1) При пълно виновно неизпълнение на договора, ИЗПЪЛНИТЕЛЯТ заплаща неустойка в размер 20 % (двадесет на сто) на сто от стойността на  договора с ДДС, посочена в чл.6, ал.1.
(2) В случай, че Възложителят развали този договор едностранно, по вина на Изпълнителя, последният дължи неустойка в размер на 20 %  (двадесет на сто) от общата цена по чл. 6, ал. 1 от този договор.
Чл.26. (1) При прекратяване на договора по чл. 31, ал. 2, т. 3 ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ.

(2) При прекратяване на договора по чл. 31, ал. 2, т. 3 ВЪЗЛОЖИТЕЛЯТ дължи на ИЗПЪЛНИТЕЛЯ извършената и неразплатена доставка, доказана с фактура и предавателно – приемателен протокол.

Чл.27. При прекратяване на договора по чл. 31, ал. 2, т. 1 страните не си дължат неустойки.

Чл.28. (1) За дължимия размер на съответната неустойка по този договор изправната страна съставя протокол и го предоставя на неизправната страна. В срок от 10 (десет) работни дни, считано от датата на протокола, неизправната страна превежда по посочена от изправната страна банкова сметка, дължимата неустойка.
(2) Предвидените неустойки в договора обезпечават изпълнението на задълженията на всяка от страните и имат характера на предварително определено от страните обезщетение за вредите, които изправната страна би претърпяла при евентуално неизпълнение на задълженията на неизправната страна, без да е нужно тези вреди да се доказват, както и на санкция за неизпълнение на задълженията на неизправната страна.

(3) Предвидените в договора неустойки имат действие и в случай на разваляне или прекратяване на настоящия договор.

Чл.29. Страните по този договор запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този договор.  

ХII. ИЗМЕНЕНИЕ И ПРЕКРАТЯВАНЕ НА ДОГОВОРА

Чл.30. Изменението на договора се извършва по взаимно съгласие с подписване на двустранен анекс между страните. Изменението на договора не трябва да води до нарушение на разпоредбите в ЗОП, регламентиращи правните основания за изменение на договор за обществена поръчка.  
Чл.30. (1) При обстоятелства, които правят невъзможно или затрудняват изпълнението на поръчката при договорените условия, страните могат чрез двустранно писмено споразумение да променят производителя на готовите изделия и вложените материали, при условие че готовите изделия и вложените материали са със същите или по-добри характеристики, посочени в техническото предложение на изпълнителя. Съответствието на готовите изделия и вложените материали на новия производител с изискванията на възложителя се доказва от изпълнителя с документите и мострите, съгласно Техническата спецификация на Възложителя, приложение към настоящия договор. (за обособена позиция 2) 

(2) Възложителят има право при промяна на нормативната уредба, регламентираща униформеното облекло и отличителните знаци на държавните служители в МВР, едностранно с писмено уведомление до другата страна да променя надписите и отличителните знаци, без да променя общото количество на изделията, техническите им параметри и договорените цени. (за обособена позиция 2)
Чл.31. (1) Настоящият договор се прекратява с неговото изпълнение и след изтичане на гаранционния срок. 
(2) Договорът може да бъде прекратен предсрочно в следните случаи:

1. По взаимно писмено съгласие между страните, изразено чрез подписване на двустранно споразумение.
2. Едностранно от ВЪЗЛОЖИТЕЛЯ с 14 (четиринадесет) - дневно писмено предизвестие при виновно неизпълнение на задължение от страна на ИЗПЪЛНИТЕЛЯ.

3. Когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл да предвиди и предотврати, с писмено уведомление, веднага след настъпване на обстоятелствата.

4. При констатирани нередности по смисъла на европейското законодателство и/или  конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.

5. При условията на чл. 118 от Закона за обществените поръчки;

(3) ВЪЗЛОЖИТЕЛЯТ има право едностранно без предизвестие да прекрати действието на договора, когато:

1. ИЗПЪЛНИТЕЛЯТ не извърши част или цялата доставка по чл. 1, ал. 1 в сроковете, договорени между страните или не отстрани в разумен срок, определен от ВЪЗЛОЖИТЕЛЯ, констатирани недостатъци;
2. ИЗПЪЛНИТЕЛЯТ забави изпълнението на доставката с повече от 10 (десет) дни, считано от деня, следващ датата на изтичане на уговорения срок. В този случай ВЪЗЛОЖИТЕЛЯТ не дължи обезщетения, неустойки и/или пропуснати ползи на ИЗПЪЛНИТЕЛЯ, но има право да задържи представената гаранция за добро изпълнение.

3. Когато ИЗПЪЛНИТЕЛЯТ използва подизпълнител, без да е декларирал това в офертата си, или използва подизпълнител, който е различен от този, посочен в офертата му;
4. Когато ИЗПЪЛНИТЕЛЯТ бъде обявен в несъстоятелност или когато е в производство по несъстоятелност или ликвидация.

Чл.32. Всяка от страните може да развали този договор с едностранно 14 (четиринадесет) - дневно писмено предизвестие до другата страна при пълно или частично неизпълнение, забавено или лошо изпълнение на задълженията на другата страна. Разваляне на договора не се допуска, ако неизпълнената част от задължението е незначителна с оглед интереса на изправната страна.

ХIII. КОНФИДЕНЦИАЛНОСТ

Чл. 33. ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и по повод изпълнението на договора.

Чл. 34. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

Чл. 35. ВЪЗЛОЖИТЕЛЯТ и ИЗПЪЛНИТЕЛЯТ гарантират конфиденциалност при използването на предоставените документи, материали и информация по договора, като не ги предоставя на трети лица, освен ако тези трети лица имат законово основание за това.

ХIV. ИНФОРМАЦИЯ И ПУБЛИЧНОСТ

    Чл.36. (1) ИЗПЪЛНИТЕЛЯТ се задължава и за поставянето и вида на визуалната идентификация, съгласно ДЕЛЕГИРАН РЕГЛАМЕНТ (ЕС) № 1048/2014 НА КОМИСИЯТА от 30 юли 2014 година за определяне на мерки за информиране и популяризиране, насочени към обществеността, и на мерки за информиране на бенефициерите РЕГЛАМЕНТ ЗА ИЗПЪЛНЕНИЕ (ЕС) № 1049/2014 НА КОМИСИЯТА от 30 юли 2014 година относно техническите характеристики на мерките за информиране и популяризиране съгласно Регламент (ЕС) № 514/2014 на Европейския парламент и на Съвета за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи.
(2) Оформянето на стикерите се съгласува предварително с Възложителя.
(3) Документите, изготвяни по обществената поръчка да бъдат визуализирани със следния стикер: 

XV. НЕПРЕОДОЛИМА СИЛА

Чл. 37. (1) Страните не носят отговорност за неизпълнение на задълженията си, ако неизпълнението на задълженията е предизвикано от действието на непредвидимо и непредотвратимо събитие от извънреден характер и извън разумния им контрол, възникнало след сключване на договора, което прави изпълнението невъзможно (форсмажорно обстоятелство, непреодолима сила). Страната, която се позовава на форсмажорно обстоятелство, трябва да докаже причинната връзка между неизпълнението на задълженията си и непреодолимата сила. 

(2) Настъпването на форсмажорното обстоятелство по ал. 1 се доказва с надлежно оформен документ от компетентен държавен орган и се фиксира със съставяне и подписване на двустранен протокол.

(3) Страната, която се позовава на форсмажорното обстоятелство, трябва в 3 (три) - дневен срок от настъпването му, писмено да уведоми за това другата страна. При неизпълнение на това задължение страната няма право да се позовава на форсмажорни обстоятелства.

(4) Неизправната страна, която е била в забава при настъпването на непреодолимата сила, няма право да се позовава на форсмажорно обстоятелство.
(5) Не е налице непреодолима сила, ако съответното обстоятелство се е случило вследствие на неположена дължима грижа от страна по този договор или ако при полагане на дължимата грижа това обстоятелство може да бъде преодоляно.

(6) Докато трае непреодолимата сила, изпълнението на задълженията се спира.

(7) Ако непреодолимата сила продължи повече от 100 (сто) дни и няма признаци за скорошното й преустановяване, ВЪЗЛОЖИТЕЛЯТ има право да прекрати договора едностранно като писмено уведоми другата страна. Ако непреодолимата сила трае толкова, че ИЗПЪЛНИТЕЛЯТ вече няма интерес от изпълнението, той има право да прекрати договора едностранно като писмено уведоми другата страна.
ХVI. СЧЕТОВОДНА ОТЧЕТНОСТ, ПРОВЕРКИ И ОДИТ
Чл. 38. (1) ИЗПЪЛНИТЕЛЯТ е длъжен да води точна и редовна документация и счетоводна отчетност, отразяващи изпълнението на договора, използвайки подходяща система за регистрация на документацията. Счетоводните отчети и разходите, свързани с изпълнението на договора, трябва да са в съответствие с изискванията на законодателството и да подлежат на ясно идентифициране и проверка.

(2) ИЗПЪЛНИТЕЛЯТ съхранява и предоставя всяка изискана от ВЪЗЛОЖИТЕЛЯ, националните и европейските компетентни органи, както и от други лица и органи, имащи право на проверка или одит, информация относно изпълнението на този договор в срок до 5 (пет) години от приключване на договора.

(3) ИЗПЪЛНИТЕЛЯТ приема, че националните компетентни органи и европейските компетентни органи могат да извършват одит директно чрез свои служители или оторизирани лица. Този одит може да бъде извършван през периода на изпълнение на договора, до извършване на окончателното плащане и след това/по всяко време. Когато е намерено за подходящо, констатациите от одита могат да доведат до възстановяване на суми от ИЗПЪЛНИТЕЛЯ.

ХVIІ. ЗАКЛЮЧИТЕЛНИ РАЗПОРЕДБИ

Чл. 39. (1) Страните по този договор могат да го допълват и изменят само в предвидените от закона случаи, по взаимно съгласие, изразено писмено.
(2) Всички допълнително възникнали въпроси след подписването на договора ще се решават от двете страни на добра воля с двустранни писмени споразумения.

Чл. 40. (1) Всички заявки, съобщения, уведомления и известия, свързани с изпълнението на договора са валидни, ако са направени в писмена форма на български език и са връчени лично срещу подпис, изпратени с препоръчано писмо с обратна разписка, или по факс. Изпратените по факс материали се приемат за редовно връчени, ако са изпратени на посочения от адресата номер на факс и е получено автоматично генерирано съобщение, потвърждаващо изпращането.

(2) За валидни адреси на приемане на съобщения и уведомления, свързани с настоящия договор се смятат:
1. за ВЪЗЛОЖИТЕЛЯ: гр. София, ул. „.........................., тел. ........................., факс .................., e-mail:............................

2. за ИЗПЪЛНИТЕЛЯ: гр.…………………….. ул. „.........................., тел. ........................., факс .................., e-mail:............................


Чл. 41. (1) При промяна на посочени адреси, телефони и други координати и данни, всяка от страните е длъжна да уведоми другата в тридневен срок от настъп​ване на промяната.

(2) Ако страната по договора не изпълни задължението си по ал. 1 се счита, че съобщенията са връчени редовно.

Чл. 42. Нищожността на някоя клауза от договора не води до нищожност на друга клауза или на договора като цяло.

Чл. 43. Всички спорове, породени от този договор или отнасящи се до него, или до допълнителни споразумения към него, включително и споровете, породени от или отнасящи се до тълкуване, недействителност, неизпълнение или прекратяване, ще бъдат решавани по взаимно съгласие с подписване на двустранно споразумение. Ако между страните не бъде постигнато споразумение, спорът се отнася за решаване пред компетентен съд. Когато предметът на спора между страните е за имуществени права, той се отнася за разрешаване пред компетентен съд в град София.

Чл. 44. Неразделна част от този договор са:

1. Приложение № 1 – Техническа спецификация; 
2.
Приложение № 2 - Предложение за изпълнение на поръчката на ИЗПЪЛНИТЕЛЯ, подадено в процедурата за възлагане на обществена поръчка - .........стр.;

3. Приложение № 3 - Ценово предложение на ИЗПЪЛНИТЕЛЯ, подадено в процедурата за възлагане на обществена поръчка -  ........стр.;
4. Приложение № 4 -  Таблица с обмерни данни (приложимо за позиция 2)
Чл. 45. За неуредените въпроси в този договор се прилага законодателството на Република България. 

Този договор се състави и подписа в три еднакви оригинални екземпляра – два за Възложителя и един за Изпълнителя.

	ЗА ВЪЗЛОЖИТЕЛЯ:

1. ...........................................................................

 (подпис и печат) 

ДИРЕКТОР НА ДУССД-МВР

ЕМИЛ ШУШКОВ
...............................

Дата на подписване: 

2. ............................................................................

(подпис)

Лице, отговорно за счетоводните записвания:

...............................

Дата на подписване:
 
	ЗА ИЗПЪЛНИТЕЛЯ:

. ...........................................................................

 (подпис и печат) 

Посочва се името на изпълнителя, име и фамилия на лицето/лицата, което го представлява и в какво качество.

...............................

Дата на подписване: 




Забележка: Проектът на този договор се допълва с всички предложения от офертата на участника, въз основа на които последният е определен за изпълнител на поръчката (чл. 112, ал. 4 ЗОП).

